Troet m  eus kalzig traoù evit WordPress (pep lodenn da dreiñ a zo anvet ur stringneo ket souezh e plijfe din ober war dro 300 string   )  Divizet am eus mont da lakaat ma fri donoch e bedig Wikipedia, kement ha kenderchel gant ar pezh a lavaren an deiz all, hag ober ma lod. Emezelet on neuze, hag erruet on dres dar mare ma vez aozet endervezhioù wiki gant liseidi Diwan ha ma vez  pajennadoù savet ganto, a vo amprouet en ur mod bennak mam eus komprenet mat. Un doare raktres pedagogel, a gaso ar wiki war-raok war an dro. Rak pennadoù disheñvel-mat a vez, eus an aotism (sic, sur on nemañ ket hemañ barzh geriadur Preder !) da Warhammer 40,000 (!) dre ar chitesurf ha Kevrenn Alre.  Ha trouz ha fulor e-touez ar wikierien en abeg dar brezhoneg a zo ganto. Truezus a-walch a-wezhioù (alies, gwir eo), betek bezañ digomprenus penn-da-benn a-wezhioù all, gant bolontez vat zoken. Kemmadur plijadur neo ket bet sanket don a-walch choazh, ha pa neus ket liv ar galleg war an ereadurezh emañ liv ar forzh petra a-wezhioù. Fazioù digredus a vez, hag un dibab geriaoueg iskis. O vezañ ez eus kelennerien eus un darn vras eus ar wikierienn, neo ket ur blijadur evito, me lavar deoch. 